دونیا میقیاسیندا یئنی نوع کوروناویروس‌دان اؤلنلرین سایی 2 میلیون 450 مین اولوب.
دونیا میقیاسیندا یئنی نوع کوروناویروس‌دان اؤلنلرین سایی 2 میلیون 450 مین اولوب. انفکسیونا یولوخان‌لارین سایی 110 میلیون 765 مینی، ویروس‌دان معالیجه اولونا‌راق ساغالان‌لارین سایی دا 85 میلیون 635 مینی کئچیب.
هیندوستان-دا سون 24 ساعاتدا کوروناویروس‌دان 83 نفر حیاتینی ایتیریب، 12 مین 540 نفرده ویروس آشکارلانیب. بونونلا دا اؤلکه‌ده اپیدمی قوربان‌لاری‌نین سایی 156 مین 121-ا، یولوخما سایی ایسه 10 میلیون 962 مین 86-یا یوکسلیب.
جان ایتکیسی‌نین بیر گون عرضینده مین 426 نفر آرتیملا 503 مین 977 اولدوغو اپیدمی‌نین مرکزی امریکا-دا یولوخمان‌لارین سایی ایسه 43 مین 174 آرتا‌راق 28 میلیون 496 مین 996-نی کئچیب.
اینگیلتره‌-ده سون 24 ساعات عرضینده ویروس سببیله 454 اؤلوم و 12 مین 57 یئنی حادثه قئیده آلینیب. اؤلکه‌ده اؤلن‌لرین سایی 119 مین 387، ویروسا یولوخان‌لارین سایی ایسه 4 میلیون 83 مین 242-یه چاتیب.
ایتالیا-دا اپیدمی سببیله سون 24 ساعات عرضینده 347 نفرین حیاتینی ایتیرمه‌سیله اؤلن‌لرین سایی 94 مین 887-ا یوکسلیب. ویروسا یولوخان‌لارین سایی 13 مین 762 آرتا‌راق 2 میلیون 765 مین 412 نفره چیخیب.
فرانسا-دا "کووید-19" سببیله سون 24 ساعات عرضینده 271 نفر دونیاسینی دییشیب. بونونلا دا جان ایتکیسی 83 مین 393 اولوب. بیر گونده 22 مین 501 یئنی یولوخمانین قئیده آلینماسی ایله، یولوخما سایی 3 میلیون 536 مین 648-ا یوکسلیب.
ایسپانیا-دا انفکسیوندان سون 24 ساعات عرضینده 388 نفرین اؤلومو ایله، اینسان ایتکیسی 66 مین 704-ا چیخیب. مووافیق دؤورده یولوخما‌لارین 14 مین 515 نفر آرتا‌راق 3 میلیون 121 مین 687-یه چاتیب.
